L-Estratt segwenti hu mehud kelma b'kelma mill-Kapitlu 14 tal-Manifest Elettorali ta' Alternattiva Demokratika Il-Bini u l-Użu tal-Art Ir-rizultat taċ-ċensiment tal-2011 għadu mhux ippubblikat. Iżda huwa ċar li meta ser joħroġ dan ir-riżultat in-numru ta' postjiet residenzjali vojta ser ikun ferm ikbar mit-53,000 li kienu irriżultaw fiċ-ċensiment tal-2005. Dan juri kemm l-industrija tal-kostruzzjoni tħalliet għal riħha, tibni bl-addoċċ u bir-riżultat li iktar art inbniet. Ir-riżultat taċ-ċensiment irridu nieħdu l-lezzjonijiet minnu, mhux kif ġara bir-riżultat taċ-ċensiment tal-2005 li prattikament ġie injorat fil-qasam tal-bini u tal-użu tal-art. Fid-dawl ta' dan in-numru ta' postijiet vojta, Alternattiva Demokratika tinsisti illi ma hemmx ħtieġa ta' proġetti residenzjali ġodda fuq skala kbira u għaldaqstant qed tipproponi moratorju fuq dan it-tip ta' żvilupp. Hemm ħtieġa ukoll li l-proċess li bih żdiedu bosta artijiet għall-iżvilupp fl-2006, magħruf bħala l-proċess tar-razzjonalizzazzjoni, safejn ma bediex il-proċess ta' bini fuq dawn l-artijiet għandu jitreġġa' lura. Għandu jitreġġa' lura l-għoli ta' bini permissibli f'diversi partijiet ta' Malta li sar permezz tal-Pjanijiet Lokali approvati fl-2006 u li bħala riżultat tagħhom spekulaturi qed jidfnu diversi żoni residenzjali fid-dell u jagħmlu ħerba minn investimenti tal-familji Maltin fit-teknoloġija tal-enerġija solari. Il-bini tal- għandu jkun skoraġġit u dan biex il-bjut ikunu jistgħu jintużaw għall-ġenerazzjoni ta' enerġija solari.
Snippets from AD's electoral manifesto: (5) Development and Land Use